**DĖL PANEVĖŽIO RAJONO SAVIVALDYBĖS VIEŠOSIOS BIBLIOTEKOS NUOSTATŲ PATVIRTINIMO**

2018 m. lapkričio 29 d. Nr. T2-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos bibliotekų įstatymo 10 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, Savivaldybės taryba n u s p r e n d ž i a:

1. Patvirtinti Panevėžio rajono savivaldybės viešosios bibliotekos nuostatus (pridedama).

2. Įgalioti Panevėžio rajono savivaldybės viešosios bibliotekos direktorę Rūtą Bagdonienę pasirašyti nuostatus ir teisės aktų nustatyta tvarka juos įregistruoti Juridinių asmenų registre.

3. Pripažinti netekusiu galios Panevėžio rajono savivaldybės tarybos 2014 m. gegužės 8 d. sprendimą Nr. T-83 „Dėl Panevėžio rajono savivaldybės tarybos 2010 m. gruodžio 9 d. sprendimo
Nr. T-222 „Dėl Panevėžio rajono savivaldybės viešosios bibliotekos nuostatų patvirtinimo“ pakeitimo“.

Ramunė Buterlevičienė

2018-11-14

 PATVIRTINTA

 Panevėžio rajono savivaldybės tarybos

 2018 m. lapkričio 29 d. sprendimu Nr. T-

**PANEVĖŽIO RAJONO SAVIVALDYBĖS VIEŠOSIOS BIBLIOTEKOS NUOSTATAI**

**I. BENDROJI DALIS**

1. Panevėžio rajono savivaldybės viešoji biblioteka (toliau – biblioteka) – iš Panevėžio rajono savivaldybės biudžeto išlaikomas viešasis juridinis asmuo.

2. Teisinė forma – biudžetinė įstaiga.

3. Bibliotekos savininkas – Panevėžio rajono savivaldybė, kurios, kaip savininkės, teises ir pareigas įgyvendina Panevėžio rajono savivaldybės taryba.

4. Biblioteka yra įstatymų ir kitų teisės aktų nustatyta tvarka įregistruotas viešasis juridinis asmuo, turintis antspaudą su savo pavadinimu, nuostatus, sąskaitas banke.

5. Bibliotekos buveinė – Beržų g. 50, LT-36145 Panevėžys, Lietuvos Respublika.

6. Bibliotekos struktūriniai padaliniai (skyriai), kurie nėra juridiniai asmenys:

6.1. Berčiūnų biblioteka, buveinė – Rožių g. 1, Berčiūnų k., Panevėžio r.;

6.2. Bernatonių biblioteka, buveinė – Draugystės g. 22, Bernatonių k., Panevėžio r.;

6.3. Berniūnų biblioteka, buveinė – Jaunimo g. 11, Berniūnų k., Panevėžio r.;

6.4. Daniūnų biblioteka, buveinė – Pavasario g. 13, Daniūnų k., Panevėžio r.;

6.5. Daukniūnų biblioteka, buveinė – Kapinės g. 2, Daukniūnų k., Panevėžio r.;

6.6. Dembavos biblioteka, buveinė – Veteranų g. 1, Dembavos k., Panevėžio r.;

6.7. Ėriškių biblioteka, buveinė – Ėriškėlių g.16, Ėriškių k., Panevėžio r.;

6.8. Geležių biblioteka, buveinė – Parko g. 2, Geležių mstl., Panevėžio r.;

6.9. Gustonių biblioteka-universalus daugiafunkcis centras (UDC), buveinė –.M. Kriaučiūno g. 4, Gustonių k., Panevėžio r.;

6.10. Jotainių biblioteka, buveinė – Ramygalos g. 2, Jotainių k., Panevėžio r.;

6.11. Karsakiškio biblioteka, buveinė – Lėvens g. 8, Karsakiškio k., Panevėžio r.;

6.12. Katinų biblioteka, buveinė – Papartynės g. 1, Katinų k., Panevėžio r.;

6.13. Krekenavos biblioteka, buveinė – Birutės a. 1, Krekenavos mstl., Panevėžio r.;

6.14. Linkaučių biblioteka, buveinė – Norušių g. 10, Linkaučių k., Panevėžio r.;

6.15. Liūdynės biblioteka, buveinė – Ramioji g. 2, Liūdynės k., Panevėžio r.;

6.16. Miežiškių biblioteka, buveinė – Taikos g. 1, Miežiškių mstl., Panevėžio r.;

6.17. Molainių biblioteka, buveinė – Alyvų g. 2A, Molainių k., Panevėžio r.;

6.18. Naujamiesčio biblioteka, buveinė – S. Nėries g. 14, Naujamiesčio mstl., Panevėžio r.;

6.19. Naujarodžių biblioteka, buveinė – Naujarodžių g. 6,Naujarodžių k., Panevėžio r.;

6.20. Nevėžio biblioteka, buveinė – Smilgių g. 6, Nevėžio k., Panevėžio r.;

6.21. Paįstrio biblioteka, buveinė – Gegužinės g. 28, Paįstrio k., Panevėžio r.;

6.22. Paliūniškio biblioteka, buveinė – Vabalninko g. 13, Paliūniškio k., Panevėžio r.;

6.23. Perekšlių biblioteka, buveinė – Taikos g. 5, Perekšlių k., Panevėžio r.;

6.24. Piniavos biblioteka, buveinė – Žibučių g. 7, Piniavos k., Panevėžio r.;

6.25. Raguvos biblioteka, buveinė – Laisvės a. 10, Raguvos mstl., Panevėžio r.;

6.26. Ramygalos biblioteka, buveinė – Dariaus ir Girėno g. 27, Ramygalos m., Panevėžio r.;

6.27. Smilgių biblioteka (su Sujetų knygų išdavimo punktu), buveinė – Panevėžio g. 1, Smilgių mstl., Panevėžio r.;

6.28. Šilagalio biblioteka, buveinė – Bokšto g. 5, Šilagalio k., Panevėžio r.;

6.29. Šilų biblioteka, buveinė – Vilties g. 3, Šilų k., Panevėžio r.;

6.30. Tiltagalių biblioteka, buveinė – Paežerio g. 2, Tiltagalių k., Panevėžio r.;

6.31. Trakiškio biblioteka, buveinė – Pergalės g. 2, Trakiškio k., Panevėžio r.;

6.32. Upytės biblioteka, buveinė – Ėriškių g. 8, Upytės k., Panevėžio r.;

6.33. Vadoklių biblioteka, buveinė – Ramygalos g. 39, Vadoklių mstl., Panevėžio r.;

6.34. Velžio biblioteka, buveinė – Nevėžio g. 54, Velžio k., Panevėžio r.;

6.35. Žibartonių biblioteka, buveinė – Žibartonių g. 76, Žibartonių k., Panevėžio r.;

6.36. Juozo Tumo-Vaižganto ir knygnešių muziejus, buveinė – Ustronės k., Krekenavos sen., Panevėžio r.;

6.37. Puziniškio muziejus (Gabrielės Petkevičaitės-Bitės gimtinė), buveinė – Puziniškio k., Smilgių sen., Panevėžio r.;

6.38. Mato Grigonio literatūrinis muziejus, buveinė – Koldingo g. 12, Panevėžys.

7. Savivaldybės tarybos sprendimu gali aptarnauti bendrojo ugdymo mokyklą, sudarius su mokykla jungtinės veiklos (asociacijos) sutartį.

8. Bibliotekos veikla neterminuota.

**II. SAVININKO TEISĖS IR PAREIGAS ĮGYVENDINANČIOS INSTITUCIJOS KOMPETENCIJA**

9. Bibliotekos savininko teises ir pareigas įgyvendinančios institucijos – Panevėžio rajono savivaldybės tarybos kompetencija:

9.1. tvirtina bibliotekos nuostatus;

9.2. priima sprendimą dėl bibliotekos buveinės pakeitimo;

9.3. priima sprendimą dėl bibliotekos reorganizavimo ar likvidavimo;

9.4. priima sprendimą dėl bibliotekos padalinio, bibliotekos steigimo ar veiklos nutraukimo;

9.5. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

9.6. sprendžia kitus Lietuvos Respublikos biudžetinių įstaigų įstatyme, kituose įstatymuose ir bibliotekos nuostatuose jos kompetencijai priskirtus klausimus.

**III. BIBLIOTEKOS UŽDAVINIAI IR FUNKCIJOS**

10. Uždaviniai:

10.1. kaupti ir saugoti universalų dokumentų fondą, atitinkantį Panevėžio rajono istorines tradicijas, ekonominę ir kultūrinę plėtrą, demografinę situaciją, gyventojų reikmes;

10.2. kaupti kraštotyros dokumentų fondą bei informaciją apie dokumentus, susijusius su regionu, rengti kraštotyros darbus;

10.3. tvarkyti fondų apskaitą ir saugoti spaudinius bei kitus dokumentus, vadovaujantis Bibliotekos fondo apsaugos nuostatais;

10.4. vykdyti informacijos sklaidą kultūros, mokslo ir švietimo srityje, skatinti gyventojų skaitymą;

10.5. teikti metodinę pagalbą savivaldybės teritorijoje esančioms bibliotekoms;

10.6. kaupti medžiagą ir eksponatus literatūriniuose muziejuose;

10.7. bibliotekos veiklos sritis – dokumentų kaupimas, tvarkymas, sisteminimas, saugojimas, skaitmeninimas, panauda ir viešinimas, bibliografavimas, kultūrinių ir edukacinių programų organizavimas ir kultūros plėtra, galimybės naudotis viešaisiais informacijos šaltiniais, nepaisant informacijos pateikimo būdo, formos ir laikmenos, neatsižvelgiant į autorių ar užfiksuotų žinių politinę ar ideologinę orientaciją, užtikrinimas: fizinių ar juridinių asmenų lygių teisių naudotis teisės aktų nustatyta tvarka teikiamomis nemokamomis visuomenės švietimui, sociokultūrinei edukacijai, moksliniams tyrimams bei asmenybės ugdymui reikalingomis paslaugomis ir informacija užtikrinimas, muziejinė veikla;

10.8. bibliotekos veikla pagal teisės aktais patvirtintą Ekonominės veiklos rūšių klasifikatorių:

10.8.1. bibliotekų, archyvų, muziejų ir kita kultūrinė veikla, kodas 91;

10.8.2. įrišimas ir susijusios paslaugos, kodas 18.14;

10.8.3. profesinių narystės organizacijų veikla, kodas 94.12;

10.8.4. kita informacinių technologijų ir kompiuterių paslaugų veikla, kodas 62.09;

10.8.5. kita informacinių paslaugų veikla, kodas 63.9;

10.8.6. rinkos tyrimas ir viešosios nuomonės apklausa, kodas 73.20;

10.8.7. fotokopijavimo, dokumentų rengimo ir kita specializuota įstaigai būdingų paslaugų veikla, kodas 82.19;

10.8.8. kitas, niekur kitur nepriskirtas, švietimas, kodas 85.59;

10.8.9. švietimui būdingų paslaugų veikla, kodas 85.60;

10.8.10. nuosavo arba nuomojamo nekilnojamojo turto nuoma ir eksploatavimas, kodas 68.20.

11. Funkcijos:

11.1. komplektuoti bibliotekos fondą, atitinkantį vartotojų poreikius, laikantis kokybės, pilnumo ir aktualumo principų, neatsižvelgiant į dokumentų autorių ar juose užfiksuotų žinių politinę ar ideologinę orientaciją;

11.2. saugoti, į atskirą fondą išskirti atsarginį bibliotekos fondą ir jį naudoti bei papildyti vadovaujantis Atsarginio fondo nuostatais;

11.3. saugoti neaktualios tematikos, turinčius išliekamąją vertę spaudinius, saugoti mainų fonde, pagal bibliotekų pageidavimą neatlygintinai joms perduoti;

11.4. aptarnauti bibliotekos vartotojus;

11.5. panaudoti Lietuvos bibliotekų fondo galimybes, kad būtų patenkinti vartotojų poreikiai, tarpininkauti gaunant dokumentus per tarpbibliotekinį abonementą;

11.6. nuolat tirti gyventojų poreikius bibliotekai ir jos teikiamoms paslaugoms bei tobulinti bibliotekos darbą;

11.7. vykdyti kraštotyros, muziejų, sociokultūrinės edukacijos, skaitymo skatinimo, informacinio raštingumo ir kitas su bibliotekų veikla susijusias suaugusiųjų, jaunimo ir vaikų neformaliojo švietimo programas ir projektus;

11.8. vykdyti atvirą darbą su jaunimu bei skatinti jaunimo nevyriausybinių organizacijų plėtrą;

11.9. įstatymų nustatyta tvarka gali jungtis į asociacijas.

**IV. BIBLIOTEKOS DIREKTORIAUS SKYRIMO IR ATLEIDIMO TVARKA, KOMPETENCIJA**

12. Bibliotekai vadovauja direktorius, kurį, vadovaudamasis Lietuvos Respublikos darbo kodekso numatyta tvarka, į pareigas viešo konkurso būdu priima ir atleidžia iš jų Savivaldybės meras.

13. Bibliotekos direktorius:

13.1. organizuoja bibliotekos darbą, kad būtų įgyvendinami bibliotekos tikslai ir atliekamos nustatytos funkcijos;

13.2. užtikrina, kad būtų laikomasi įstatymų, kitų teisės aktų ir bibliotekos nuostatų;

13.3. nustatyta tvarka priima ir atleidžia bibliotekos darbuotojus;

13.4. tvirtina bibliotekos struktūrą ir pareigybių sąrašą, neviršijant nustatyto didžiausio leistino pareigybių skaičiaus;

13.5. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

13.6. užtikrina racionalų ir taupų lėšų bei turto naudojimą, veiksmingą bibliotekos vidaus kontrolės sistemos sukūrimą, jos veikimą ir tobulinimą.

**V. ŠALTINIS, KURIAME SKELBIAMI VIEŠI PRANEŠIMAI**

14. Biblioteka turi interneto svetainę [www.panrbiblioteka.lt](http://www.panrbiblioteka.lt), kurioje skelbiami vieši pranešimai bei kita informacija apie bibliotekos veiklą.

15. Kiti bibliotekos pranešimai ir informacija kreditoriams, kitiems asmenims siunčiami registruotu laišku arba įteikiami pasirašytinai. Skubūs pranešimai gali būti perduoti elektroninių ryšių priemonėmis, originalai nedelsiant išsiunčiami adresatui registruotu laišku ar įteikiami pasirašytinai.

16. Už pranešimų išsiuntimą ar jų įteikimą laiku atsako bibliotekos direktorius.

**VI. NUOSTATŲ KEITIMO TVARKA**

17. Bibliotekos nuostatai keičiami ir tvirtinamas visas nuostatų tekstas Panevėžio rajono savivaldybės tarybos sprendimu.

18. Pakeistus nuostatus pasirašo Panevėžio rajono savivaldybės tarybos įgaliotas asmuo.

19. Pakeisti nuostatai įsigalioja nuo jų įregistravimo Juridinių asmenų registre.

**VII. BAIGIAMOSIOS NUOSTATOS**

20. Biblioteka įstatymų ir kitų teisės aktų nustatyta tvarka gali turėti emblemą, vėliavą, ekslibrį, interneto svetainę, kitą atributiką.

21. Biblioteka bei jos padalinys steigiamas, pertvarkomas, reorganizuojamas ar likviduojamas Lietuvos Respublikos bibliotekų įstatymo nustatyta tvarka.

Šie nuostatai pasirašyti 2018 m. \_\_\_\_\_\_\_\_\_\_\_\_\_\_\_\_\_ d.

Įgaliotas asmuo

Panevėžio rajono savivaldybės

viešosios bibliotekos direktorė Rūta Bagdonienė

 (parašas)

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS VIEŠOSIOS BIBLIOTEKOS NUOSTATŲ PATVIRTINIMO“ PROJEKTO**

2018 m. lapkričio 14 d.

**Projekto rengimą paskatinusios priežastys:**

Lietuvos Respublikos kultūros ministro ir Lietuvos Respublikos švietimo ministro 2018 m. spalio 9 d. įsakymas Nr. ĮV-726/D-809 „Dėl savivaldybių viešųjų bibliotekų ir mokyklų (išskyrus aukštąsias mokyklas) bibliotekų paslaugų integravimo modelių patvirtinimo“ suteikia galimybę savivaldybėms organizuojant bibliotekų veiklą taikyti savivaldybių viešųjų bibliotekų ir mokyklų bibliotekų paslaugų integravimo modelius. Dėl Smilgių gimnazijos ikimokyklinio ugdymo skyriaus plėtros iš jo patalpų iškeliama ten veikianti Panevėžio rajono savivaldybės viešosios bibliotekos Smilgių biblioteka. Vadovaujantis Lietuvos Respublikos bibliotekų įstatymu bei šiuo įsakymu, Smilgių gimnazijoje būtų pritaikytas 3 bibliotekų paslaugų organizavimo modelis.

**Sprendimo projekto esmė ir tikslai:**

Papildžius Viešosios bibliotekos nuostatus 7 punktu, kad Savivaldybės tarybos sprendimu gali aptarnauti bendrojo ugdymo mokyklą, sudarius su mokykla jungtinės veiklos (asociacijos) sutartį, būtų pertvarkyta Smilgių gimnazijos biblioteka ir Viešosios bibliotekos Smilgių filialas. Veiktų kaip jungtinė biblioteka, kai viešoji ir mokyklos bibliotekos veikia kartu, vadovaudamosi pasidalytos lyderystės principais – jungtinės veiklos sutarties tarp dviejų institucijų rezultatas, kuris suteikia mokyklos ir bendruomenės vartotojų grupėms vienodą prieigą prie išteklių, paslaugų ir patalpų. Modelio taikymo tikslas – pagerinti ir išplėsti Panevėžio rajono bibliotekų teikiamų paslaugų bei veiklų kokybę ir padidinti jų prieinamumą.

Nuostatuose papildytos bibliotekos funkcijos, suteikiant bibliotekoms galimybę vykdyti atvirą darbą su jaunimu.

Visų nuostatų keitimas susijęs su dviem naujais papunkčiais ir tikslinamais bibliotekų adresais. Dėl bibliotekų perkėlimo keičiasi Katinų, Smilgių bibliotekų adresai. Ankstesni bibliotekos nuostatai buvo rengti 2010 metais. Daugelyje punktų patikslinti vietovių pavadinimų sutrumpinimai. Bibliotekos nuostatai dėl didelio kiekio pakeitimų tvirtinami iš naujo.

**Kokių pozityvių rezultatų laukiama:**

Bus įgyvendinamos Bibliotekų plėtros strateginių krypčių 2016–2022 metais nuostatos bei Valstybinė švietimo 2013–2022 metų strategija. Bus optimizuotas finansinių ir kitų išteklių naudojimas. Jungtiniai ištekliai (dokumentų fondas, kompiuteriai, internetas) suteiks galimybę kokybiškiau tenkinti vartotojų informacijos poreikius.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

 Finansavimo šaltinis – Viešosios bibliotekos lėšos (registravimo lėšos).

Vyresn. specialistė Ramunė Buterlevičienė